CELEX: C2004/228/95
Language: sl
Date: 2004-09-11 00:00:00
Title: Sklep Sodišča prve stopnje z dne 2. junija 2004 v zadevi C-123/03: Pfizer Ltd proti Komisiji Evropskih Skupnosti (Zdravila za uporabo v humani medicini — Začetek postopka, določenega v členu 32 Direktive 2001/83/ES, na podlagi člena 30 te Direktive — Ničnostna tožba — Akt, zoper katerega je dopustna tožba — Pripravljalni akt — Nedopustnost)

11.9.2004   
            
            
               SL
            
            
               Uradni list Evropske unije
            
            
               C 228/42
            
         
      SKLEP SODIŠČA PRVE STOPNJE
   
   z dne 2. junija 2004
   v zadevi C-123/03: Pfizer Ltd proti Komisiji Evropskih Skupnosti (1)
   
   (Zdravila za uporabo v humani medicini - Začetek postopka, določenega v členu 32 Direktive 2001/83/ES, na podlagi člena 30 te Direktive - Ničnostna tožba - Akt, zoper katerega je dopustna tožba - Pripravljalni akt - Nedopustnost)
   (2004/C 228/95)
   Jezik postopka: angleščina
   V zadevi C-123/03, Pfizer Ltd s sedežem v Sandwich(u), Kent (Združeno kraljestvo) (zastopniki: D. Anderson, QC, K. Bacon, barrister, I. Dodds-Smith in T. Fox, solicitors), proti Komisiji Evropski Skupnosti (zastopnika: H. Stvøvlbæk in X. Lewis, z naslovom za vročanje v Luksemburgu), zaradi razglasitve ničnosti odločbe Komisije z dne 6. januarja 2003, da na podlagi člena 30 Direktive Evropskega parlamenta in Sveta 2001/83/ES o zakoniku Skupnosti o zdravilih za uporabo v humani medicini (UL L 311, str. 67), začne postopek z napotitvijo pri Evropski agenciji za vrednotenje zdravil (EAVZ), v zvezi z zadevo Lopid, je Sodišče (četrti senat) v sestavi H. Legal, predsednik, V. Tiili, sodnica in M. Vilaras, sodnik, sodni tajnik: H. Jung, dne 2. junija 2004 razglasilo sklep, katerega izrek se glasi kot sledi:
   
               1)
            
            
               Tožba se zavrže.
            
         
               2)
            
            
               Tožeči stranki se naloži plačilo stroškov.
            
         
      (1)  UL C 171, 19.7.2003.